## Igangsettelse av utreding av Det samfunnsvitenskapelige fakultets senterpolitikk

**Bakgrunn**

ARENA Senter for europaforskning har anmodet fakultetet om å lyse ut en fast forskerstilling finansiert over Kunnskapsdepartementets rammetildeling. Fakultetet har prinsipielle motforestillinger mot å tilsette rene forskerstillinger på basismidler og fremmet derfor forslag om å avvise anmodningen om tilsetting i fakultetsstyret 15. mars 2024.

Fakultetsstyret fattet følgende vedtak:

«Fakultetsstyret avviser ARENAs anmodningen om utlysning og tilsetting i fast forskerstilling finansiert av basistildeling under forutsetning av at fakultetet innen 12 måneder kommer tilbake med en prinsipiell sak om senterpolitikk. Mandat for utredningen legges frem for fakultetsstyret i neste møte.»

**Status**

Fakultetet ønsker å igangsette et utredningsarbeid som vil kartlegge nåsituasjon, og legge frem forsalg til fakultet senterpolitikk. Rapporten og forsalg til vedtak skal legges frem for fakultetsstyret mars 2025. Utredningen vil involvere alle enheter ved fakultetet, studentorganisasjonene og vernelinje og arbeidstagerorganisasjonene. Foreløpig utkast til mandat legges frem for IDF 23. april 2024.

**Mandatet og arbeidsgruppe**

Mandatet beskriver bakgrunn og mål for utredningsarbeidet, samt hvordan prosessen og rapporteringen skal foregå. Det gir også føringer for organisering og tidsramme.

Fakultetet nedsetter en arbeidsgruppe som skal:

* Kartlegge UiOs senterpolitikk
* Kartlegge opprettelse av sentere ved Det samfunnsvitenskapelige fakultet
* Redegjøre for personalmessige, juridiske, fagstrategisk og økonomiske konsekvenser av senterorganisering herunder forholdet mellom finansering av studier og forskning
* Innhente høringsuttalelser fra alle underliggende enheter ved Det samfunnsvitenskapelige fakultet
* Utarbeide forslag til felles senterpolitikk for Det samfunnsvitenskapelige fakultet

Fakultetet vil sette sammen en arbeidsgruppe med en innretning som ivaretar den nødvendige faglige kompetansen for å foreta utredningsarbeidet. Arbeidsgruppen rapporterer til dekanen.

**Tidsplan**

7. mai 2024: Orientering på instituttledermøte

30. mai 2024: Orientering på administrativt ledermøte

4. juni 2024: Orientering i IDF

13. juni 2024: Mandat for arbeidsgruppen legges frem for fakultetsstyret

Juni 2024: Arbeidsgruppe oppnevnes

12 desember 2024: Diskusjonssak i fakultetsstyret

Februar 2025: Vedtakssak i fakultetsstyret